นรินทร์โชติ วชิรธรนิยมกุล

**นรินทร์โชติ วชิรธรนิยมกุล** () (เกิด 15 พฤษภาคม พ.ศ. 2537) เป็นนักแสดง นายแบบ พิธีกร โปรดิวเซอร์ และ ผู้กำกับชาวไทย เป็นที่รู้จักในบท "มิว" (วัยเด็ก) จากภาพยนตร์ *[[รักแห่งสยาม]]*, "กานต์" จากละคร *วัยซนคนมหัศจรรย์* ช่องไอทีวี, "นที" จากละคร *เย้ยฟ้าท้าดิน* ช่อง 7, "หนักแน่น" จากภาพยนตร์ *รด.เขาชนผี [[ค่ายฝึกเขาชนไก่|ที่เขาชนไก่]]*, "ฟ้าลั่น" จากภาพยนตร์โทรทัศน์ *ลมหายใจใต้น้ำ* ช่องไทยพีบีเอส และเป็นผู้ผลิตซีรีส์ *แสงส่องรัก* ช่องอมรินทร์ทีวี, ซีรีส์ *เพียงสบตา* ช่องจีเอ็มเอ็ม 25

## ประวัติ
นรินทร์โชติมีชื่อเดิมว่า **อาทิตย์ นิยมกุล** เกิดเมื่อวันที่ 15 พฤษภาคม พ.ศ. 2537 ที่โรงพยาบาลลาดพร้าว กรุงเทพมหานคร เป็นบุตรคนที่ 2 ของสุวัฒน์ นิยมกุล (ถึงแก่กรรม) และอัชราพร นิยมกุล มีพี่สาว 1 คน คือ ณัฐวดี นิยมกุล

นรินทร์โชติสำเร็จการศึกษาระดับประถมศึกษาจากโรงเรียนเล็กโกเมศอนุสรณ์ ระดับมัธยมศึกษาตอนต้นจากโรงเรียนวิมุตยารามพิทยากร ระดับมัธยมศึกษาตอนปลายจากโรงเรียนทวีธาภิเศก และระดับอุดมศึกษา ในสาขานวัตกรรมสื่อสารมวลชน เอกภาพยนตร์ดิจิทัล จากคณะนิเทศศาสตร์ มหาวิทยาลัยหอการค้าไทย โดยได้รับทุนความสามารถพิเศษเต็มจำนวน (ด้านศิลปิน) และระหว่างศึกษานั้นนรินทร์โชติยังผลิตภาพยนตร์สั้นส่งประกวดอีกด้วย ปีสุดท้ายนรินทร์โชติฝึกงานที่บริษัท ไฟว์สตาร์โปรดักชั่น จนสำเร็จการศึกษา และเข้าพิธีประสาทปริญญาบัตรเมื่อวันที่ 9 กุมภาพันธ์ พ.ศ. 2562

## วงการบันเทิง
นรินทร์โชติ เข้าสู่วงการบันเทิงครั้งแรกในช่วงปลายปี พ.ศ. 2545 จากการที่บิดาส่งจดหมายสมัครคัดเลือก โครงการ Fisho Ultra Search สุดยอดทีมยุวชนอุลตร้า 2002 เพื่อร่วมแสดงนำในมินิซีรีส์ และ ภาพยนตร์ร่วมทุนสร้างไทย-จีน โปรเจกต์อุลตร้าแมน โดยผ่านเข้ารอบ 100 คนสุดท้าย แต่ไม่ผ่านเข้ารอบ 20 คนสุดท้าย ต่อมาในปี พ.ศ. 2546 ได้รับการคัดเลือกให้แสดงภาพยนตร์เรื่องจอมขมังเวทย์ ค่ายอาร์เอสฟิล์ม กำกับโดย ปิยะพันธ์ ชูเพ็ชร์ ต่อมาปลายปีเดียวกันเข้าสมัครเรียนการแสดงที่กันตนา ดราม่า สคูล จำนวน 2 หลักสูตร ทำให้วจี กัลย์จาฤก (ครูผู้สอน) และ จิตรลดา กัลย์จาฤก ผลักดันให้นรินทร์โชติเข้าคัดเลือกตัวนักแสดงอยู่หลายเรื่อง จนถึงเดือนมิถุนายน พ.ศ. 2547 ได้รับคัดเลือกเป็นนักแสดงนำในละคร *วัยซนคนมหัศจรรย์* ทางช่องไอทีวี กำกับโดย ฐาปกรณ์ ดิษยนันทน์ และผลงานที่ทำให้เป็นที่รู้จักคือภาพยนตร์ *[[รักแห่งสยาม]]* ในปี พ.ศ. 2550 นอกจากนี้ ผลงานการแสดงที่เด่น ๆ เช่น *ภูตพยาบาท* ทางช่องไอทีวี (พ.ศ. 2549), *เย้ยฟ้าท้าดิน* ทางช่อง 7 (พ.ศ. 2551), ภาพยนตร์ *รด.เขาชนผี [[ค่ายฝึกเขาชนไก่|ที่เขาชนไก่]]*  ภาพยนตร์โทรทัศน์ *ลมหายใจใต้น้ำ* ทางช่องไทยพีบีเอส (พ.ศ. 2558), ละครชุด *[[พิภพมัจจุราช]]* ตอนโอปป้า..สามีแห่งชาติ (พ.ศ. 2567) ตอนวิญญาณตามติด (พ.ศ. 2568) ทางช่อง 3 เอชดี และละครชุด *เรื่องเล่าอาจารย์ยอด* ตอนมารผจญ  ตอนได้เมียจน ทางช่อง 7 (พ.ศ. 2568)

ปี พ.ศ. 2565 เป็นต้นมา นรินทร์โชติผลิตซีรีส์ *แสงส่องรัก The Luminous Solution* ออกอากาศทางช่องอมรินทร์ทีวี ในปี พ.ศ. 2566 และ *เพียงสบตา Eye Contact The Series* ออกอากาศทางช่องจีเอ็มเอ็ม 25 ในปี พ.ศ. 2568

ปี พ.ศ. 2567 นรินทร์โชติเป็นกรรมการจัดงานและที่ปรึกษางานประกาศผลรางวัลเอเชีย ท็อป อวอร์ด 2024 ครั้งที่ 3 มีนักแสดงเกาหลี อู โด-ฮวัน เดินทางจากเกาหลีเข้ารับรางวัล เมื่อวันที่ 18 มีนาคม พ.ศ. 2567 ณ สยามภาวลัย รอยัล แกรนด์เธียเตอร์ สยามพารากอน 

## ผลงาน
### ภาพยนตร์

### ละครโทรทัศน์

### ละครสั้น
* ละครสั้นทั้งหมดด้านล่างนี้ฉายทางแอปพลิเคชัน

### พิธีกร / วีเจ / ดีเจ
* รายการ "วัยซน Club" (2548-2549) ช่องไอทีวี
* รายการ "จอมกวนป่วนครัว" (2551-2552) ช่อง 7
* รายการ "Help Me Ghost" (2564-2565) สถานีวิทยุ FM ONE 103.5 
* รายการ "FM ONE Y ME" (2564-2565) สถานีวิทยุ FM ONE 103.5

### มิวสิกวิดีโอ
* อยู่ที่เธอ - มิสเตอร์ดี อัลบั้ม Mr.D หัวใจสะออน (2549)
* กล้า เกรียน ห่าม Ost. ภาพยนตร์ รด.เขาชนผีที่เขาชนไก่ (2557)
* หัวใจผมว่าง - จอย บียอนด์ โปรเจ็กต์พิเศษ 90 ปี สุรพล สมบัติเจริญ (2567)
* ดีก็ได้ ร้ายก็เป็น - เค้ก กีรติรัฐ ชะเอม (2567)
* คอยแดงที่ดอนเจดีย์ - สมชาติ ประชาไทย (2569)

### โฆษณา
* ปี 2550 - โรงแรมพัทยา "The Beaches" VDO Presentation Concept : HEAVE OF THE WORLD
* ปี 2551 - ทรูวิชั่นส์ UBC Gold/Platinum Package (ทรู อะคาเดมี่ แฟนเทเชีย ซีซั่น 5)
* ปี 2553 -​ โนเกีย ซี3
* ปี​ 2556 - ฮานามิ (ไทย/กัมพูชา)
* ปี​ 2558 - DTAC
* ปี​ 2561 - AIS (Only One) คู่กับ ราณี แคมเปน
* ปี​ 2561 - เนสกาแฟ (Shake Hostess)
* ปี​ 2561 - สปอตปรองดองสมานฉันท์เพื่อการปฏิรูป ตอนน้ำท่วมใหญ่ทำไงดี ทาง ททบ.5 เอชดี 1
* ปี​ 2561 - TechJam IS BACK (TechJam 2018) ธีม TOMORROW SQUAD กสิกร บิซิเนส เทคโนโลยี กรุ๊ป (ธนาคารกสิกรไทย)
* ปี​ 2564 - Mr.Safe
* ปี​ 2566 - แอร์เอเชีย (ซินเดอเรลล่า) รับบทเป็น เจ้าชายชาร์มมิ่ง
* ปี​ 2567 - รถยนต์ New HAVAL Jolion Sport HEV (GWM HAVAL Thailand)
* ปี​ 2567 - แพลตฟอร์ม "Moral Data Center ศูนย์กลางข้อมูลดิจิทัลคุณธรรม" ศูนย์คุณธรรม (องค์การมหาชน) กระทรวงวัฒนธรรม 
* ปี​ 2568 - โครงการ THE GRAND (เฟรเซอร์ส พร็อพเพอร์ตี้ ลิมิเต็ด)
* ปี​ 2568 - รถยนต์ CHANGAN (长安汽车) (ไทย/จีน/เอเชีย)

### นิตยสาร
* ปี​ 2553 - IMAGE Magazine (Fun and Friendly Trip : แอร์เอเชีย) กับ พอลล่า เทเลอร์
* ปี 2557 - Attitude Magazine (คอลัมน์ The Little Soldiers)
* ปี​ 2558 - Candy Magazine (หน้าปก)
* ปี 2558 - Candy Magazine (Street Style "NAKNAEN")
* ปี​ 2558 - Attitude Magazine
* ปี 2558 - 30 BOYS 30 YEARS by พชร์ อานนท์
* ปี​ 2558 - Volume Magazine (คอลัมน์ ECHO หล่อแต่เด็ก)
* ปี​ 2559 - สุดสัปดาห์ (คอลัมน์ ย้อนวัยเด็ก กับอดีตดาราเด็กที่คิดถึง)
* ปี​ 2567 - Lookbook : Show Pow "Soft Power Fashion"  (DIPROM) กรมส่งเสริมอุตสาหกรรม กระทรวงอุตสาหกรรม

## ผลงานในฐานะผู้ผลิต
### ซีรีส์

### ละคร

### ภาพยนตร์

### ภาพยนตร์สั้น

### โฆษณา

## รางวัล

### รางวัลทีมนักแสดง ดีเจ

### รางวัลอื่นๆ

## อ้างอิง

## แหล่งข้อมูลอื่น
*

หมวดหมู่:นักแสดงภาพยนตร์ชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงอิสระชาวไทย
หมวดหมู่:บุคคลจากโรงเรียนทวีธาภิเศก
หมวดหมู่:บุคคลจากคณะนิเทศศาสตร์ มหาวิทยาลัยหอการค้าไทย